CELEX: 32014D0691
Language: sk
Date: 2014-09-29 00:00:00
Title: 2014/691/EÚ: Rozhodnutie Rady z  29. septembra 2014 , ktorým sa mení rozhodnutie 2014/668/EÚ o podpise v mene Európskej únie a predbežnom vykonávaní Dohody o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej, pokiaľ ide o jej hlavu III (okrem ustanovení týkajúcich sa zaobchádzania so štátnymi príslušníkmi tretích krajín, ktorí sú na území druhej zmluvnej strany legálne zamestnaní ako pracovníci) a hlavy IV, V, VI a VII, ako aj súvisiace prílohy a protokoly

3.10.2014   
            
            
               SK
            
            
               Úradný vestník Európskej únie
            
            
               L 289/1
            
         ROZHODNUTIE RADY
   z 29. septembra 2014,
   ktorým sa mení rozhodnutie 2014/668/EÚ o podpise v mene Európskej únie a predbežnom vykonávaní Dohody o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej, pokiaľ ide o jej hlavu III (okrem ustanovení týkajúcich sa zaobchádzania so štátnymi príslušníkmi tretích krajín, ktorí sú na území druhej zmluvnej strany legálne zamestnaní ako pracovníci) a hlavy IV, V, VI a VII, ako aj súvisiace prílohy a protokoly
   
      (2014/691/EÚ)
   
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 217 v spojení s jej článkom 218 ods. 5 a článkom 218 ods. 8 druhým pododsekom,
   so zreteľom na návrh Európskej komisie,
   keďže:
   
               (1)
            
            
               Rada 23. júna 2014 prijala rozhodnutie 2014/668/EÚ (1).
            
         
               (2)
            
            
               Po konzultáciách s ukrajinskou stranou a v kontexte celkového úsilia o uskutočnenie mierového procesu na Ukrajine Komisia navrhla Rade, aby sa predbežné vykonávanie ustanovení týkajúcich sa obchodu upravených v Dohode o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej (ďalej len „dohoda o pridružení“) (hlava IV) odložilo do 31. decembra 2015 a zároveň sa pokračovalo v uplatňovaní autonómnych obchodných opatrení Únie v prospech Ukrajiny.
            
         
               (3)
            
            
               Predbežné vykonávanie príslušných ustanovení hláv III, IV, V, VI a VII a súvisiacich príloh a protokolov dohody o pridružení má nadobudnúť platnosť postupne. Pokiaľ ide o hlavy III, V, VI a VII a súvisiace prílohy a protokoly, oznámenie podľa článku 486 dohody o pridružení sa má vykonať bezodkladne spolu s oznámením ustanovení uvedených v článku 4 rozhodnutia Rady 2014/295/EÚ (2). Pokiaľ ide o hlavu IV a súvisiace prílohy a protokoly, oznámenie sa má vykonať tak, aby predbežné vykonávanie nadobudlo platnosť 1. januára 2016.
            
         
               (4)
            
            
               Rozhodnutie 2014/668/EÚ by sa preto malo zodpovedajúcim spôsobom zmeniť,
            
         PRIJALA TOTO ROZHODNUTIE:
   Článok 1
   V článku 4 rozhodnutia 2014/668/EÚ sa dopĺňajú tieto odseky:
   
      „Pokiaľ ide o príslušné ustanovenia hláv III, V, VI a VII a súvisiace prílohy a protokoly, oznámenie týkajúce sa predbežného vykonávania podľa článku 486 dohody sa vykoná bezodkladne.
      Pokiaľ ide o príslušné ustanovenia hlavy IV a súvisiace prílohy a protokoly, oznámenie podľa článku 486 dohody sa vykoná tak, aby predbežné vykonávanie nadobudlo platnosť 1. januára 2016.“
   
   Článok 2
   Toto rozhodnutie nadobúda účinnosť dňom jeho prijatia.
   
      V Bruseli 29. septembra 2014
      
         
            Za Radu
         
         
            predseda
         
         S. GOZI
      
   
   
      (1)  Rozhodnutie Rady 2014/668/EÚ z 23. júna 2014 o podpise v mene Európskej únie a predbežnom vykonávaní Dohody o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej, pokiaľ ide o jej hlavu III (okrem ustanovení týkajúcich sa zaobchádzania so štátnymi príslušníkmi tretích krajín, ktorí sú na území druhej zmluvnej strany legálne zamestnaní ako pracovníci) a hlavy IV, V, VI a VII, ako aj súvisiace prílohy a protokoly (Ú. v. EÚ L 278, 20.9.2014, s. 1).
   
      (2)  Rozhodnutie Rady 2014/295/EÚ zo 17. marca 2014 o podpise v mene Európskej únie a o predbežnom vykonávaní Dohody o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej, pokiaľ ide o jej preambulu, článok 1 a hlavy I, II a VII (Ú. v. EÚ L 161, 29.5.2014, s. 1).